PATVIRTINTA

Jonavos „Neries“ pagrindinės mokyklos

direktoriaus 2019 m. rugpjūčio 30 d.

įsakymu Nr. V-152

JONAVOS „NERIES“ PAGRINDINĖS MOKYKLOS DIREKTORIUS

20\_\_\_ m. \_\_\_\_\_\_\_\_\_\_\_\_\_\_\_\_ d.

Jonava

SPECIALIOJO UGDYMO SKYRIAUS MOKINIŲ,TURINČIŲ ĮVAIRIAPUSIŲ RAIDOS SUTRIKIMŲ, PAILGINTOS DIENOS GRUPĖS AUKLĖTOJO PAREIGYBĖS

APRAŠYMAS

1. SKYRIUS

 PAREIGYBĖ

1. Jonavos ,,Neries“ pagrindinės mokyklos specialiojo ugdymo skyriaus mokinių, turinčių įvairiapusių raidos sutrikimų, pailgintos darbo dienos grupės auklėtojo (toliau- skyriaus pailgintos dienos grupės auklėtojo) pareigybė yra priskiriama specialistų pareigybei, kuriai būtinas ne žemesnis kaip aukštasis pedagoginis išsilavinimas.
2. Pareigybės lygis – A2.
3. Pareigybės paskirtis: tėvų (globėjų, rūpintojų) pageidavimu teikti papildomą mokamą neformaliojo švietimo paslaugą: po pamokų organizuoti 1-4, 5-10 klasių mokinių priežiūrą, užimtumą, teikti pagalbą mokiniams, sudarant sąlygas mokinių laisvalaikiui organizuoti.
4. Pavaldumas: skyriaus pailgintos dienos grupės auklėtojas pavaldus specialiojo skyriaus direktoriaus pavaduotojui ugdymui.
5. SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

1. Skyriaus pailgintos dienos grupės auklėtojas , einantis šias pareigas, turi atitikti šiuos specialiuosius reikalavimus:
	1. turėti aukštąjį išsilavinimą , būti įgijęs specialiosios šakos pedagogo kvalifikaciją;
	2. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimų kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų patvirtinimo ir įgyvendinimo“ rekomendacijas (3 lygis);
	3. neturintys specialiosios pedagogikos šakos pedagogo kvalifikacijos turi būti išklausę specialiosios pedagogikos ir specialiosios psichologijos kursus;
	4. mokėti dirbti šiomis kompiuterinėmis programomis: MS Word, MS Excel, Power Point, Internet Explorer, mokėti dirbti kompiuteriu MS Office programiniu paketu;
	5. mokėti bent vieną iš trijų Europos Sąjungos kalbų (anglų, prancūzų, vokiečių) ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibendrintą šešių kalbos mokėjimo lygių sistemą);
	6. būti nepriekaištingos reputacijos, kaip ji apibrėžta Lietuvos Respublikos Švietimo įstatyme;
	7. išmanyti Lietuvos Respublikos darbo kodeksą, Lietuvos Respublikos švietimo įstatymą, mokyklos nuostatus, mokyklos darbo tvarkos taisykles, kitus teisės aktus, reglamentuojančius mokinių ugdymą ir mokytojo darbą;
	8. gebėti dirbti komandoje, laikytis demokratinių bendravimo ir bendradarbiavimo principų, mokėti kaupti, valdyti informaciją, organizuoti ir planuoti veiklą.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Skyriaus pailgintos darbo dienos grupės auklėtojas privalo:
	1. planuoti ,organizuoti vykdyti pailgintos dienos grupės ugdomąją veiklą;
	2. kurti pailgintos dienos grupės ugdomąją aplinką;
	3. teikti pagalbą mokiniams atliekant užduotis, vykdant kitą veiklą;
	4. užtikrinti savalaikį mokinių nuvykimą į neformaliojo švietimo užsiėmimus, kurie vyksta mokykloje;
	5. informuoti tėvus (globėjus) apie vaikų elgesį, pasiekimus;
	6. inicijuoti ir dalyvauti bendruose įstaigos renginiuose, projektuose ir kitose veiklose;
	7. saugoti ir stiprinti vaikų sveikatą, garantuoti vaikų fizinį ir psichologinį saugumą pailgintos dienos grupėje, kitose įstaigos erdvėse;
	8. bendradarbiauti su kitais įstaigoje dirbančiais specialistais vaikų ugdymo klausimais;
	9. informuoti įstaigos administraciją apie vaiko turimas socialines ar sveikatos problemas;
	10. laiku pildyti dokumentaciją;
	11. nuolat tobulinti savo kvalifikaciją.
2. Skyriaus pailgintos darbo dienos grupės auklėtojas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena mokiniui, kuris tyčiojasi, smurtauja ar yra įtariamas tyčiojimusi, mokinio elgesio taisykles;
	3. informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;
	4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).
3. Skyriaus pailgintos dienos grupės auklėtojas, įtaręs ar pastebėjęs patyčias kibernetinėje erdvėje arba gavęs apie jas pranešimą:
	1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);
	3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus.

**IV SKYRIUS**

**ATSAKOMYBĖ**

1. Skyriaus pailgintos darbo dienos grupės auklėtojas atsako už:
	1. savo darbo kokybę bei vaikų saugumą ugdymo(si) proceso metu įstaigoje ir už jos ribų;
	2. Lietuvos Respublikos įstatymų ir kitų teisės aktų, mokyklos nuostatų, darbo ir priešgaisrinės saugos instrukcijų, darbo tvarkos taisyklių, funkcijų laikymąsi;
	3. emociškai saugios mokymo(si) aplinkos mokykloje puoselėjimą, reagavimą į smurtą ir patyčias pagal mokyklos nustatytą tvarką.
2. Skyriaus pailgintos darbo dienos grupės auklėtoją priima į darbą ir iš jo atleidžia mokyklos direktorius Lietuvos Respublikos teisės aktų nustatyta tvarka.
3. Mokyklos pailgintos darbo dienos grupės auklėtojas už darbo drausmės pažeidimus ir savo pareigų nevykdymą ar netinkamą vykdymą gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)